**Бұл жарық барлық қараңғылықты жояды**

***«Біз отырған жоғарғы бөлмеде көп шам жанып тұрды.»***

***(Елшірлердің істері 20:8)***

Қараңғылық. Соғыс кезінде, түнде әуе шабуылы кезінде өзіңіздің қай жерде екеніңізді көрсеткіңіз келмейді.

Екінші дүниежүзілік соғыс кезінде, Дарлен кішкентай болған кезде, оның әкесі маңайдағы «қараңғылық» капитаны болды. Қараңғы түсіп, әуе шабуылының сиреналарынан кейін, оған көшелерді аралап, әр үйдің терезелері қалың, қара қағазбен жабылғанына көз жеткізуді тапсырылған еді. Жарық — сол жерде өмірдің бар екенін білдірді.

Елші Пауыл шабуылдар туралы жақсы білген еді. Ол Иса туралы хабары үшін бүлікшілер оны өлтірмек болған қаладан кетіп қалған еді, бірақ сонда да, келесі барған қаласында түн ортасына дейін уағыздады. «Біз отырған жоғарғы бөлмеде көп шам жанып тұрды.» (Елшірлердің істері 20:8). Сол бөлменің терезелері айқара ашық еді — біз мұны нақты білеміз, өйткені солардың бірінен бір жас жігіт құлап қалған еді.

Пауылды көптеген адамдар жек көрді. Жергілікті сенушілерді жасырын түрде жинау әлдеқайда қауіпсіз болар еді, бірақ Пауыл батылдықпен көзге көрінетін 3 қабатты ғимаратты таңдап, барлық адамдарды қараңғылықтан құтқаратын Құдай туралы уағыздады. Пауыл өзіне ашылған нәрсені басқалардан жасырудан бас тартып, былай деп жазды: «Жаратылыстың басталуында қараңғылықтан нұрдың жарқырауын бұйырған Құдай жан дүниемізді де жарқыратып, бізді Иса Мәсіхтің бетінен көрінетін Өзінің салтанатты ұлылығын білуіміз арқылы нұрландырды.» (Қорынттықтарға 2-хат 4:6).

Егер сіз «қараңғы», қиын жағдайда болсаңыз, Иса сізге былай дейді: «Мен дүние үшін Нұрмын. Маған ерген кісі енді түнекте жүрмей, шынайы өмірдің Нұрына ие болады» (Жохан 8:12).